
Koosolek toimus 29.09.2015 kell 18.00 –  20.00 Kuusalu Keskkooli lugemissaalis

Osalesid: Anu Kirsman (Kuusalu valla esindaja), Heleri Śelemba (õpetajate esindaja), Heleri Paiste (lastevanemate esindaja), Ingrit Keerma (õpetajate esindaja), Piret Kamber (lastevanemate esindaja), Heigo Vija (lastevanemate esindaja), Maria Antons-Valner (lastevanemate esindaja), Vello Sats (direktor), Aili Kontus (õppealajuhataja).
Puudusid: Heli Ainjärv (lastevanemate esindaja), Meelis Skeber (õpilaste esindaja) ja Margus Soom (lastevanemate esindaja), 

1. Piret Kamber kuulutas antud koosseisuga viimase hoolekogu koosoleku avatuks.
2. Vello Sats tänas koosolekul kõiki hoolekogu liikmeid nende panuse, kaasaelamise ja töö eest. Koos on arenetud ja hangitud uusi teadmisi ning tõekspidamisi. Iga hoolekogu liige sai tänutäheks Kuusalu Keskkooli helkuri ja pastapliiatsi.
3. Piret Kamber tutvustas hoolekogu seniseid tegevusi. Senise seisuga on koosolekuid olnud seitse, nendest kuus praeguste liikmetega, esimene seitsmest aga veel eelmise koosseisuga. Koosolekutel sai läbi arutatud palju olulisi teemasid, nende hulgas tugiteenuste olukord Kuusalu Keskkoolis, narkoennetuse võimalused, jalakäijate tunneli valgustus, tunniplaan, laste vahetundide sisustamine jpm. Vahetundide teemal said hoolekogu liikmed ka suvel väiksemate gruppidena kokku ning korraldasid ajurünnakuid. Hoolekogu on olnud kooliga tihedas koostöös. Oleme liikunud aina suurema kaasatuse poole, aktiivseid lapsevanemaid on õnneks aina rohkem.
4. Lauamängude aktsioon, mis oli mõeldud laste vahetunde sisustama, läks väga hästi käima, lapsevanemad kinkisid mänge paarkümmend. Igas vahetunnis on mõlema korruse lauad aktiivses kasutuses. Karin Tensingu abil on maha joonistanud ka õuemängude jooned, nüüd ootame kuiva ilma ja OÜ Üle töötajaid, kes kinnitavad samad skeemid püsivärviga.
5. Läbiräägitud teemade hulgas on praegu veel lahtine liikluskorraldus kooli parklas – Anu Kirsman saab rääkida veel politseinikega, Heleri Šelemba pakkus välja, et edaspidi võiksime juba kevadisel koosolekul järgmise sügise esimeste klasside lapsevanematele meie parkla liikluskorraldust tutvustada.
6. Hoolekogu jõudis arutlusega selleni, et Kuusalu Keskkooli silt on väga vajalik. Mitmed külalised on ringi ekselnud, sildi abil leiaksid nad koolimaja palju hõlpsamini. Suure tee ääres peaks selline silt kindlasti väljas olema. Ka tunneli valgustusega on seni asjad lahtised. Heigo Vija: See teema pidi minema valla eelarvesse. Lepiti kokku, et Vello Sats saadab taotluse valda, viidates seejuures hoolekogu protokollile. Vaja oleks hankida kaks-kolm pakkumist. Alustame aga ühest, et umbkaudset hinda teada saada. Piret Kamber saadab pildid uuesti Maria Antons-Valnerile, kes hangib vajaliku pakkumise. Heigo Vija: saame lahendusi küsida ka ülikoolis üliõpilaste käest lõputööde raames. Anu Kirsman: väga palju sõidetakse autoga, jalgi käiakse aina vähem. Kuidas ergutada lapsi jalgsi liikuma? Heigo Vija: Võiks luua sellise süsteemi, et mida rohkem rattaga liigud, seda rohkem punkte kogud ja saad näiteks selle eest kehalises kasvatuses lisahindeid.
7. Anu Kirsman tutvustas valla uut transpordikorraldust: Meil on uus transpordikorraldus, kus huviringides käivad lapsed saavad taotleda transpordikompensatsiooni 80% ulatuses, 20% maksab lapsevanem ise. Seda infot võib vanemate hulgas julgelt levitada. Heigo Vija: Seda infot võib jagada ka noortejuhtidele nii Kolgas, Hirvlis kui mujal. Heleri Paiste: ka noortekeskustes on hea sellest rääkida. Vello Sats: jagan seda ka e-koolis. Heigo Vija: Sõnumitoojas võiks kajastada üldse kõiki võimalikke hüvesid, mida vallal lastele on pakkuda. Vello Sats: See artikkel võiks olla sel korral, kui Sõnumitooja on kõigile Kuusalu valla elanikele tasuta. Vello Sats: Ka sotsiaaltoetuste link võiks e-koolis üleval olla. Kui Anu Kirsman saadab selle minule, siis ma panen selle üles. Lepiti kokku, et Heigo Vija kirjutab koos Anu Kirsmaniga sellise artikli valmis. Sõna „toetused“ võiks asendada sõnaga „õigused“.
8. Anu Kirsman: haridusvaldkonna arengukava on valmis. Enamus Kuusalu Keskkooli hoolekogu ettepanekuid sai sinna sisse kirjutatud. Heigo Vija: Kas hoolekogud omavahel on ka kokku saanud? Anu Kirsman: Ei ole, aga lasteaedade omad on plaanis varsti kokku kutsuda. Heigo Vija: Hea oleks ühiselt kohtuda ka valla koolide hoolekogudel. Anu Kirsman: Väga hea mõte. Olen väga selle poolt. Lepime vastava aja kokku.  Heigo Vija: Hoolekogu saab palju mõjutada ja teavitustööd teha. Kõik, mis läheb protokolli, on teadvustatud ja nähtav.
9. Anu Kirsman: Kuidas on sel aastal narkoennetustööga? Heigo Vija: 112 reageerib jätkuvalt igale väljakutsele, kui laps on narko- või alkojoobe kahtlusega või kummalise tervisehäirega või ka lihtsalt meeleolumuutustega. Kiirtest on esimene ja ka siis, kui see on negatiivne, on põhjust väljakutsega rahul olla - tegemist on ju hea uudisega. Anu Kirsman: „Puhta tuleviku“ programmiga, kus sõltuvusega hädas olnud laps saab tõestada oma tublidust ja siis ei jää talle paberitesse rikkumisest mingit jälge, ei ole Kuusalu vallas ükski laps seotud. See näitab, et   meil on noortega ja nende teadlikkusega õnneks olukord hea. Vello Sats: „Jah, tundub, et kuigi lapsed teavad, kust selliseid aineid saab, ei kipu nad õnneks neid väga kasutama. Heigo Vija: oluline on lastele selgeks teha, et me reageerime alati, et neil pole võimalik vahele jäämata tegutseda. Hea võimalus, mille kasutamist võiksime kaaluda: kui konstaabel läheb näiteks Loksalt Kuusallu, siis ta võiks kümme minutit vahepeal kooli parklas seista. 
10. Heigo Vija: Kust saavad lapsed koolis juua? Kas meil on veeautomaat? Vello Sats: Jah, allkorrusel on kaks automaati ja sööklas on üks. Heigo Vija: Siis võiks õpetajatele rääkida, et nad lastega vee joomisest rohkem räägiksid. Mulle tundub, et mitmed lapsed on tõsises vedelikupuuduses ja see mõjutab nii nende meeleolu kui keskendumisvõimet. 
Lepiti kokku, et lapsevanemad ning õpetajad räägivad lastega veelkord vee vajalikkusest, kuigi sellest on koolis ka varem korduvalt juttu olnud. Algklassidel on oma veetassid klassis riiuli peal, põhikooli lapsed võiksid koolikotis kanda kasvõi plastmasspudelit, mida siis vajadusel pidevalt täita saab. 
11. Vello Sats: Kas hoolekogu töös oli ka midagi ebameeldivat? Ingrit Keerma: Saime õppetunni, et lapsevanemad võiksid oma probleemidest enne meile teada anda, et oskaksime end kurssi viia ja alles siis saavad nad meie koosolekule kuulajaks või külaliseks tulla. Heleri Šelemba: Samas saame praegu ainult oma klasside probleemidest teada, need õpetajad, kes hoolekogus ei ole, nende klasside ja lapsevanemate teemasid me ju ei tea. Vello Sats: Teiste klasside lapsevanemate küsimustest-probleemidest saame aimu klassijuhatajate kaudu. Kui klassis on lapsevanemate koosolek olnud, siis õpetaja räägib sellest alati ka juhtkonnaga. Vello Sats: Täpselt kuu aja pärast ehk 29. oktoobril on Kuusalu Keskkooli lapsevanemate üldkoosolek. Palun tänastel hoolekogu liikmetel huvi korral oma kandidatuur uuesti üles seada ja kui teate kedagi, kes võiks sellest võimalusest huvitatud olla, siis ka neile teada anda. 
